সন্দেহযুক্ত আলফা (স্বা)ৰ পাঁচজন কেডাৰে আজি অৰুণাচল প্ৰদেশৰ জয়ৰামপুৰ আৰক্ষী থানাৰ অধীনৰ খামদু গাৱঁৰ পৰা এজন যুৱকক অপৰহণ কৰাৰ খবৰ আহিছে। অপহৃত যুৱকজনৰ নাম অৰ্ণৱ ফুকন (২৪) বুলি সূত্ৰটোৱে জানিবলৈ দিছে। অৰ্ণৱৰ দেউতাক দিলীপ ফুকন এজন ব্যৱসায়ী। অপহৰণ কৰি যুৱকজনক আলফা সদস্যকেইজনে জয়ৰামপুৰ আৰু জাগুনৰ মাজত থকা ৰাষ্ট্ৰীয় পথৰ দিশত লৈ গৈছে বুলি জানিব পৰা গৈছে। আৰক্ষীৰ সূত্ৰই জনোৱা মতে ব্যৱসায়ী দিলীপ ফুকনৰ জাগুনৰ ১০ মাইলত শিলভঙা উদ্যোগ আছে। তেওঁ পুৰণি খামদু গাৱঁৰ পৰা ব'ল্ডাৰ অনাইছিল। অৰ্ণৱে তেওঁৰ দেউতাকৰ ব'ল্ডাৰৰ কাম চাবলৈ গৈছিল। এটা বিশেষ সূত্ৰই কয় যে আলফাই দিলীপ ফুকনক এমাহৰ পূৰ্বে ৩ লাখ টকা দাবী কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
